laion/Wikipedia-Exotic huggingface dataset:
דמויי יונקים

דמויי יונקים (שם מדעי: Mammaliaformes) היא קבוצה קדומה של יצורים מקבוצת הסינאפסידה שהתפתחו מהקיינודונטיים (Cynodontia) לפני 225 מיליון שנה בתקופת הטריאס ומהם התפתחו היונקים המודרניים. הטקסונים היחידים מקבוצה זו שחיים כיום הם התת-מחלקות קדם-יונקים (Yinotheria) ויונקים אמיתיים (Theria). יצורים אלה היו בעלי גדלים שונים אך רובם הגדול היו קטנים ודמויי עכברים או חדפים. חלקם כמו הקסטרוקאודה גם חיו במקווי מים. רובם היו פעילי לילה, עקב הטורפים הזוחלים שצדו במשך היום ותפסו את הגומחות הקיימות ליצורים גדולים. לאחר היכחדות הדינוזאורים הם התחילו לגדול ולהתפתח למגוון צורות. גופם הזכיר גוף יונק עם פרווה ומערכות שיניים של יונקים, אך הם הטילו ביצים. יצורים אלה התפתחו ליונקי הביב המודרניים ולשאר היונקים. ב-2020 דווח על מציאתו של מאובן אדלאת'ריום הויי המתאפיין בגודלו החריג ביחס לדמויי יונקים אחרים מאותה תקופה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. קבוצה דמויי יונקים (Mammaliaformes) קבוצה Morganucodonta - נכחדה משפחה Morganucodontidae - בו המורגנוקודון, אריטרותריום ומגזוסטרודון משפחה Megazostrodontidae קבוצה Docodonta - נכחדה משפחה Docodontidae קבוצה Haramiyida - נכחדה משפחה Haramiyaviidae משפחה Eleutherodontidae משפחה Theroteinidae משפחה Thomasiidae מחלקה יונקים (Mammalia) מדיה וקבצים בנושא דמויי יונקים בוויקישיתוף חוקרים מצאו את "החיה המשוגעת" של עידן הדינוזאורים, בעיתון הארץ
בנדי (פירושונים)

האם התכוונתם ל... בנדי – הוקי רוסי. שם משפחה אבי בנדי (בֵּנֵדִי) - זמר-יוצר ישראלי אל באנדי – דמות בדיונית מקומדיית המצבים האמריקאית "נשואים פלוס" טד בנדי – רוצח סדרתי אמריקאי משפטו של טד בנדי – סרט ביוגרפי על סיפורו של בנדי מקג'ורג' באנדי – היועץ לביטחון לאומי של ארצות הברית
מדבדב (פירושונים)

מדבדב (ברוסית: Медведев) הוא שם משפחה. האם התכוונתם ל... אלכסנדר מדבדב – איש עסקים רוסי אנדריי מדבדב – מתעמל ישראלי דמיטרי מדבדב – מדינאי, משפטן ופוליטיקאי רוסי, נשיא רוסיה וראש הממשלה שלה ממשלת מדבדב – ממשלת רוסיה הראשונה בתקופת הקדנציה השלישית של ולדימיר פוטין כנשיא הפדרציה הרוסית דנייל מדבדב – טניסאי רוסי
שבתי מרשקוב

רבי שבתי מרשקוב (לעיתים ראשקוויר; ?? - כ"א בסיוון ה'תקכ"ה) מקובל וסופר סת"ם. התפרסם בשל סידור שערך על פי כוונות האר"י - "סידור רבי שבתי מרשקוב" (להבדיל מ"סידור רבי שבתי" הקדום יותר של רבי שבתי סופר מפרעמישלא). רבי שבתי היה בן הדור הראשון של תנועת החסידות, כינה את רבי מאיר מפרמישלאן "מורי". נמסר גם כי קיבל את מרותו של הבעל שם טוב. מצאצאיו התפתחה חסידות רשקוב. נולד לרבי צבי הירש, כמעט ואין ידועים פרטים על ילדותו. התגורר ברשקוב שבבסרביה (בתחומי טרנסניסטריה של ימינו). היה מקובל ואף העתיק כתבים שונים בקבלה בכתב ידו. ב-2022, 300 שנה לאחר מותו, אותרה מצבתו של רבי שבתי בבית החיים בעיירת ברשקוב, על ידי ישראל מאיר גבאי. כאמור, התפרסם בעיקר בזכות 'סידור' שערך על פי נוסח וכוונות האר"י, שלימים הפך לאחד ממקורותיו של נוסח ספרד. בסידור מזכיר חידושים בקבלה ששמע מפי הבעל שם טוב. רבי מנחם מנדל שניאורסון אמר באחת משיחותיו כי מכל סידורי האריז"ל הרבים שהודפסו, סידורו של רבי שבתי מרשקוב הוא המוסמך לקבוע את נוסח האריז"ל. הסידור נדפס לראשונה בשנת תקנ"ד בקוריץ, עם הסכמות שונות, ביניהם הסכמתו של רבי זושא מאנפולי. מהדורה נוספת נדפסה בשנת תרכ"ו בלבוב. ערך מורחב – חסידות רשקוב רבי שבתי היה מייסד חסידות רשקוב היא חסידות שפעלה בבסרביה, שבמרחב האוקראיני-רומני. אחיו של רבי שבתי היה רבי ישראל רב בקאוושן ובלבי. בנו רבי יוסף מילא את מקום אביו באדמו"רות והיה תלמידו של רבי פנחס מקוריץ. נפטר בה' באדר תק"פ. סידור רבי שבתי - הרכיב את סידורו מהסידור "קול יעקב" אך השמיט את המקומות בהם שונה "קול יעקב" מכוונות האריז"ל ומצטט רבות מסידור האריז"ל. סידורו נשאר בכתב יד. בשנת תקנ"ד נדפס בקוריץ "סדר תפלה מכל השנה עם כוונות האר"י". הנוסח הוא כמנהג ספרד (אשכנז חסידי) ובנוי על סידור כת"י רבי שבתי מראשקוב וסידור רבי אשר מרגליות בתוספת ייחודים מהבעש"ט. כללות תיקון ועליות העולמות - בו הוא מבאר את התיקון שגורמות המצוות כפי שקיבל מהבעל שם טוב, על פי סדר קיומם במהלך היום. אספת אמרים - פירוש על מדרש רבה, נדפס מאהלוב תקס"ט, ורשא תרל"ד. פירושים על הזוהר וכתבי האר"י - בכתב יד כתביו שבתי מראשקוב, כללות תיקון ועליות העולמות, באתר היברובוקס שבתי מרשקוב, סדר תפלה מכל השנה עם כוונת האר"י - חלק א, ‏זאלקאווא, 1534-1572, באתר היברובוקס שבתי מרשקוב, דף שער בספרייה הלאומית לדעת יצחק אלפסי בספר האדמורי"ם הוא נפטר בשנת תק"ה. אך היום נתגלתה מצבתה עליה כתוב שנפטר בשנת תקכ"ה. מאיר וונדר, אנציקלופדיה לחכמי גליציה, כרך ג', ירושלים תשמ"ו, עמ' 531. יצחק אלפסי, תלמידי הבעש"ט (מס. 104), רשימה שנדפסה בסיני, מט, עמ' שיט. ראו שם הסתייגותו. נמצא ציון קדשו של הרה"ק רבי שבתי מרשקוב זי"ע בבית החיים העתיק ברשקוב במולדובה – אהלי צדיקים, באתר zadikim.com שניאורסאהן, מנחם מענדל בן לוי יצחק (אדמו"ר מליובאוויטש), תורת מנחם התוועדויות תשמ"ב חלק ב, באתר היברובוקס בשנת תקמ"ח נדפסה מכתביו של ר' שבתי חוברת של 12 עמודים של כוונות לתפילות בשם: סדר כללות תיקון ועליות העולמות מכל השנה בקיצור מכתבי האר"י. שם מופיעות כוונות הודו לפני ברוך שאמר. הסידור נדפס מחדש עם מבוא והגהות בשנת תשע"ט על ידי מכון גנזים. 'סידור רבי שבתי', תשפ"ב, 'תולדות רבינו', עמוד ט. שם עמוד יא.
קיינודונטיים

קיינודונטיים (שם מדעי: Cynodontia) היא קבוצה קדומה של יצורים ממחלקת הסינאפסידה שהיו מאבותיהם של היונקים המודרניים ודמויי היונקים. הקיינודונטים הראשונים הופיעו בתקופת הפרם ושגשגו עד לתקופת הטריאס, אז החלו להגיע הדינוזאורים ולדחוק אותם הצידה. רוב מאובניהם נמצאו ביבשות הדרומיות, באמריקה הדרומית, אפריקה, הודו ואנטארקטיקה אך גם באמריקה הצפונית, בלגיה וצרפת. יצורים אלה היו דומים גם לזוחלים וגם ליונקים. הם נעו עם רגליים שהזדקרו לצדדים והטילו ביצים אך היו להם לסתות דמויות לסתות יונקים וכנראה שהם עטו שיער על גופם. חלקם היו ציידים ואחרים ניזונו מעשב. קבוצה קיינודונטיים (Cynodontia) משפחה Dviniidae - נכחדה משפחה Cynognathidae - נכחדה משפחה Thrinaxodontidae - נכחדה. בה הטרינקסודון משפחה Chiniquodontidae - נכחדה. בה הפרובלסודון משפחה Tritheledontidae - נכחדה משפחה Probainognathidae - נכחדה משפחה Diademodontidae - נכחדה משפחה Trirachodontidae - נכחדה משפחה טרוורסודונטיים (Traversodontidae) - נכחדה משפחה Tritylodontidae - נכחדה. בה האוליגוקיפוס משפחה Procynosuchidae - נכחדה משפחה Galesauridae - נכחדה משפחה Docodontidae - נכחדה משפחה Simpsonodontidae - נכחדה משפחה Tegotheriidae - נכחדה קבוצה דמויי יונקים (Mammaliaformes) מחלקה יונקים (Mammalia) מדיה וקבצים בנושא קיינודונטיים בוויקישיתוף קיינודונטיים, באתר האנציקלופדיה של החיים (באנגלית) קיינודונטיים, באתר אנציקלופדיה בריטניקה (באנגלית)
ואלי

האם התכוונתם ל... ואלי (תואר שלטוני) – תואר באימפריה העות'מאנית. ולי – תואר מוסלמי, שפירושו בערבית מגן או משגיח. דה ואלי – עיר באנגווילה אישים: ואלי (מיתולוגיה) – אל מהמיתולוגיה הנורדית. אלידה ואלי – שחקנית קולנוע איטלקייה. גילברטו ואלי – שוטר אמריקאי שכונה "השוטר הקניבל". משה דוד ואלי – פרשן ומקובל יהודי מאיטליה. פרנקי ואלי – זמר אמריקאי-איטלקי. הוואלי
ססיליה, נסיכת יוון ודנמרק

ססיליה, נסיכת יוון ודנמרק (ביוונית: Πριγκίπισσα Καικιλία και Ελλάδας και Δανίας, ‏22 ביוני 1911 - 16 בנובמבר 1937), הייתה בתם של אנדראס, נסיך יוון ודנמרק ואליס, נסיכת בטנברג, ואשתו של גאורג דונאטוס, נסיך הכתר של הסן. ססיליה נולדה ב-22 ביוני 1911 בארמון טאטו שביוון. היא הייתה בתו של אנדראס, נסיך יוון ודנמרק, נכדתו של גאורגיוס הראשון, מלך היוונים, נינתו של כריסטיאן התשיעי, מלך דנמרק, ודור חמישי לניקולאי הראשון, קיסר רוסיה. דרך אמה, אליס, נסיכת בטנברג, היא הייתה דור חמישי לוויקטוריה, מלכת הממלכה המאוחדת. אחיה הצעיר של ססיליה היה הנסיך פיליפ, בעלה של המלכה אליזבת השנייה, ואחד מדודיה היה לואי מאונטבאטן. בשנת 1922 היו ססיליה ואחיותיה שושבינות בחתונת דודן מצד האם לואי מאונטבאטן עם אדווינה אשלי. משפחתה של ססיליה, יחד עם שאר משפחת המלוכה היוונית, נאלצה לעזוב את יוון לאחר מלחמות הבלקן. המשפחה התיישבה בצרפת, אולם בשל בריאותה הרופפת של הנסיכה אליס החלה המשפחה להתפזר באירופה: הנסיך פיליפ עבר לגור עם קרוביו באנגליה, בעוד אחיותיו נישאו לנסיכים גרמנים והתיישבו בגרמניה. ב-2 בפברואר 1931 התחתנה ססיליה עם גאורג דונאטוס, נסיך הכתר של הסן, ממנו נולדו לה שלושה ילדים ואחד נהרג בתאונת מטוס סמוך ללידה. אמה אליס, שחוותה התמוטטות עצבים ואובחנה כסכיזופרנית, אושפזה בבית חולים בשווייץ ונשארה שם למשך שנתיים. ב-1 במאי 1937 הצטרפו ססיליה ובעלה למפלגה הנאצית. ב-9 באוקטובר 1937 מת חמיה ארנסט לודוויג, הדוכס הגדול של הסן, וגאורג דונאטוס ירש את תאריו. ב-16 בנובמבר אותה שנה טסו ססיליה שהייתה בחודש שמיני להריונה עם בעלה ושני בניה לבריטניה, על מנת להשתתף בחתונת גיסה לודוויג, נסיך הסן עם מרגרט גדס. בהיותם מעל בלגיה החלה ססיליה ללדת, והטייס ניסה לנחות, אולם התנגש בארובה של מפעל באוסטנדה, ובעקבות כך המטוס התרסק וכל הנוסעים נהרגו. בעקבות האסון התקיימה החתונה בטקס צנוע וקטן, וכל המשתתפים היו לבושים בבגדי אבל. מיד לאחר החתונה יצא גיסה לודוויג לזירת התאונה, ולאחר מכן נערכה ההלווייה בהשתתפות גיסיה, גוטפריד, נסיך הוהנלוהה-לאנגנבורג, ברטולד, מרקיז באדן ואחיה פיליפ, נסיך יוון ודנמרק, וכן אוגוסט וילהלם, נסיך פרוסיה ולואי מאונטבאטן. בתחילת 1938 אומצה בתם של גאורג דונאטוס וססיליה יוהנה, נסיכת הסן על ידי דודיה לודוויג, נסיך הסן ואשתו מרגרט, אולם היא מתה בשנת 1939 כתוצאה מדלקת קרום המוח. ב-2 בפברואר 1931 התחתנה ססיליה עם גאורג דונאטוס, נסיך הכתר של הסן, ממנו נולדו לה שלושה ילדים חיים: לודוויג, נסיך הסן (1931–1937) אלכסנדר, נסיך הסן (1933–1937) יוהנה, נסיכת הסן (1936–1939) בן - נהרג בתאונת מטוס בסמוך ללידתו (1937) מדיה וקבצים בנושא ססיליה, נסיכת יוון ודנמרק בוויקישיתוף ססיליה, נסיכת יוון ודנמרק, באתר "Find a Grave" (באנגלית)
לודוויג, נסיך הסן

לודוויג, נסיך הסן (בגרמנית: Georg Donatus, von Hessen und bei Rhein;‏ 20 בנובמבר 1908 – 20 במאי 1968), היה נסיך גרמני מבית הסן, והטוען לתואר הדוכס הגדול של הסן. לודוויג נולד ב-20 בנובמבר 1908 בדרמשטאדט שהשתייכה לדוכסות הגדולה של הסן, לארנסט לודוויג, הדוכס הגדול של הסן ולאלאונורה, נסיכת זולמס-הוהנזולמס-ליך, בתם של הרמן, נסיך זולמס-הוהנזולמס-ליך ואגנס, רוזנת שטולברג-ורניגרודה. ב-9 באוקטובר 1937 מת אביו ארנסט לודוויג, הדוכס הגדול של הסן, ואחיו גאורג דונאטוס, נסיך הכתר של הסן ירש את תאריו. ב-16 בנובמבר אותה שנה טס גאורג דונאטוס עם אשתו ססיליה, נסיכת יוון ודנמרק שהייתה בחודש שמיני להריונה ושני בניו לבריטניה, על מנת להשתתף בחתונת לודוויג עם מרגרט גדס, בתם של אוקלנד גדס, ברון גדס הראשון ואיזבלה רוס, אותה פגש במהלך אולימפיאדת גרמיש-פרטנקירכן (1936). בהיותם מעל בלגיה החלה ססיליה ללדת, והטייס ניסה לנחות, אולם התנגש בארובה של מפעל באוסטנדה, ובעקבות כך המטוס התרסק וכל הנוסעים נהרגו. בעקבות האסון התקיימה החתונה בטקס צנוע וקטן, וכל המשתתפים היו לבושים בבגדי אבל. מיד לאחר החתונה יצא לודוויג לזירת התאונה, ולאחר מכן נערכה ההלווייה בהשתתפות גיסיו של גאורג דונאטוס, גוטפריד, נסיך הוהנלוהה-לאנגנבורג, ברטולד, מרקיז באדן ופיליפ, נסיך יוון ודנמרק, וכן אוגוסט וילהלם, נסיך פרוסיה ולואי מאונטבאטן. בתחילת 1938 אומצה בתם של גאורג דונאטוס וססיליה יוהנה, נסיכת הסן על ידי לודוויג ומרגרט, אולם היא מתה בשנת 1939 כתוצאה מדלקת קרום המוח. במהלך מלחמת העולם השנייה גויס לודוויג לוורמאכט, אולם שוחרר מהצבא בשל דעותיו הפוליטיות. בשנת 1960 אימץ לודוויג את קרובו מוריץ, רוזן הסן, בנו של פיליפ, רוזן הסן ראש בית הסן-קאסל כיורשו, ולאחר מותו של לודוויג ב-20 במאי 1968 ללא יורשים, ירש אותו אביו פיליפ ואיחד תחתיו את בית הסן, לראשונה מאז מותו של פיליפ הראשון, רוזן הסן בשנת 1567. מדיה וקבצים בנושא לודוויג, נסיך הסן בוויקישיתוף
יואב הלוי (פירושונים)

האם התכוונתם ל... יואב לויטס הלוי – סופר ומתרגם ישראלי יואב הלוי (איש קולנוע)
דונאטוס, רוזן הסן

דונאטוס, רוזן הסן (בגרמנית: Donatus Landgraf von Hessen; ‏נולד ב-17 באוקטובר 1966), הוא נסיך גרמני מבית הסן ובנו של מוריץ, רוזן הסן. דונאטוס נולד ב-17 באוקטובר 1966 בקיל, למוריץ, רוזן הסן ולטטיאנה, נסיכת זיין-ויטגנשטיין-ברלבורג, בתם של גוסטב אלברכט, נסיך זיין-ויטגנשטיין-ברלבורג החמישי ומרגריט פוש. דונאטוס הוא נין של ויטוריו אמנואלה השלישי, מלך איטליה, ובן נין של פרידריך השלישי, קיסר גרמניה, אומברטו הראשון, מלך איטליה וניקולה הראשון, מלך מונטנגרו. הוא גם נינו של פרידריך קרל, נסיך הסן שהיה מלך פינלנד במשך כמה חודשים. בשנת 1968 מת לודוויג, נסיך הסן, אשר היה ראש בית הסן-דרמשטדט ואשר אימץ את אביו ללא יורשים, ובעקבות כך איחד סבו את בית הסן. בשנת 1980 מת סבו פיליפ, רוזן הסן, ואביו מוריץ, רוזן הסן הפך לראש בית הסן. ב-25 באפריל 2003 התחתן דונאטוס עם פלוריה פרנציסקה מארי לואיזה אריקה פון פאבר, רוזנת קסטל, וב-17 במאי נערך טקס החתונה הדתי בארמון פרידריכסהוף לשעבר בקרונברג (כיום מלון יוקרה ומסלול גולף), שבו התגוררה הקיסרית ויקטוריה בתקופת אלמנותה, בהשתתפות 300 מוזמנים, ובהם קרוליין, נסיכת הנובר, בנדיקטה, נסיכת דנמרק, אנה מריה, מלכת יוון וגלוריה, נסיכת טורן וטקסיס. בשנת 2013 מת אביו מוריץ, רוזן הסן, ודונאטוס ירש את תאריו ואת ראשות בית הסן. בנוסף דונאטוס מנהל את יקב "נסיך הסן", ואשר כולל גם כרם בשטח של 45 דונם. ב-25 באפריל 2003 התחתן דונאטוס עם פלוריה פרנציסקה מארי לואיזה אריקה פון פאבר, רוזנת קסטל, ממנה נולדו לו 3 ילדים: פאולינה, נסיכת הסן (נולדה ב-2007) מוריץ, נסיך הסן (נולד ב-2007) אוגוסט, נסיך הסן (נולד ב-2012) חתונתו של דונאטוס, נסיך הסן
רישאר דאקורי

רישאר דאקורי (נולד ב-6 ביולי 1959 באביג'אן שבחוף השנהב) הוא כדורסלן עבר צרפתי. דאקורי הוא הכדורסלן בעל מספר הזכיות הגבוה ביותר באליפות הליגה הצרפתית עם 10 זכיות. דאקורי נחשב לאחד מגדולי הכדורסלנים בהיסטוריית הכדורסל הצרפתי. דאקורי הוביל את קבוצת לימוז' הצרפתית לתארים רבים, בהם 9 אליפויות הליגה הצרפתית וזכייה ביורוליג בשנת 1993. ליון: 1978-1976 לימוז': 1978-1996 ראסינג פריז: 1996-1998 1982 - ניצחון בגביע הצרפתי בכדורסל (לימוז') 1982 - גביע קוראץ' (לימוז') 1983 - אליפות הליגה הצרפתית (לימוז') 1984 - אליפות הליגה הצרפתית (לימוז') 1985 - אליפות הליגה הצרפתית (לימוז') 1985 - הגביע הצרפתי לכדורסל (לימוז') 1988 - אליפות הליגה הצרפתית (לימוז') 1988 - אליפות הליגה הצרפתית (לימוז') 1988 - גביע ספורטה (לימוז') 1989 - אליפות הליגה הצרפתית (לימוז') 1990 - אליפות הליגה הצרפתית (לימוז') 1990 - הגביע הצרפתי (לימוז') 1993 - אליפות אירופה (היורוליג) (לימוז') 1993 - אליפות הליגה הצרפתית (לימוז') 1994 - הגביע הצרפתי (לימוז') 1994 - אליפות הליגה הצרפתית (לימוז') 1994 - הגביע הצרפתי (לימוז') 1997 - אליפות הליגה הצרפתית (ראסינג פריז) 1981-1992, סך-הכל 166 הופעות בנבחרת צרפת (2,240 דקות במצטבר). שיחק ב-5 אליפויות אירופה בכדורסל, בגביע העולם לכדורסל ופעם אחת במשחקים האולימפיים. 1981 - אליפות אירופה (פראג, צ'כוסלובקיה) 1983 - אליפות אירופה (נאנט, צרפת) 1984 - אולימפיאדת 1984 (לוס אנג'לס, ארצות הברית) 1986 - אליפות העולם בכדורסל 1986 (סרגוסה, ספרד) 1987 - אליפות אירופה (אתונה, יוון) 1989 - אליפות אירופה (זאגרב, קרואטיה) 1991 - אליפות אירופה (רומא, איטליה) מדיה וקבצים בנושא רישאר דאקורי בוויקישיתוף פרופיל אולימפי, באתר olympedia.org פרופיל, באתר eurobasket פרופיל, באתר פיב"א "Basket. A 38 ans, le plus titré des joueurs français prend sa retraite. Dacoury, une empreinte sur le parquet". Libération.fr (בצרפתית). נבדק ב-2018-01-24. "Il y a 20 ans, Limoges capitale européenne du basket". Francetvsport (בצרפתית). נבדק ב-2018-01-24.
TV4 Guld

TV4 Guld (בתרגום חופשי: "TV4 זהב") הוא ערוץ טלוויזיה שוודי בבעלות קבוצת TV4, שמשדר בעיקר תוכניות טלוויזיה ישנות. הערוץ הושק ב-3 בנובמבר 2006 יחד עם ערוץ TV4 Komedi. שני הערוצים היו זמינים בעבר בחברת הכבלים Com Hem ובחבילת הלוויין של Canal Digital. מאז 1 בספטמבר 2009, שני הערוצים (Guld ו-Konedi) משודרים גם במסגרת חברת הלוויין Viasat. בנוסף הערוץ משודר במסגרת FastTV ו-Telia Digital-tv. כמו כן הוא גם משודר דרך IPTV דרך Boxer TV Access. עם השקתו, בערוץ לא שודרו פרסומות, אם כי כיום משודרות פרסומות מאז ינואר 2012. בשנת 2008 אחוז הצפייה הממוצע בערוץ עמד על 0.3%. מנהל ערוץ TV4 Guld הוא בו ת'רנאוול. רחוב ג'אמפ 21 משפחה במלחמה בארטה משמר המפרץ היפה והחיה קולומבו דאלאס דוקטור הו ד"ר קווין רופאה במערב שושלת תהילה אני, קלאודיוס קוג'אק מטאדור מיאמי מחלק מוסר בלשים בלילה אתר האינטרנט הרשמי של TV4 Guld "TV4 börjar sälja reklam i nischkanaler". Dagens Media (בשוודית). אורכב מ-המקור ב-2011-10-27. נבדק ב-2018-01-24. Page not found « MMS, ‏2014-02-22
הופעת אורח

הופעת אורח (באנגלית: guest appearance) היא הופעה קצרה של שחקן כדמות בסדרה או בסרט שהוא אינו חלק משמעותי מעלילתם אלא מופיע בהם באופן חד-פעמי בתפקיד לא משמעותי, לעיתים כביט או אפילו כניצב. הופעת אורח קיימת גם בתעשיית המוזיקה, כשזמר שאינו חלק מהרכב מסוים מופיע יחד איתו. לא תמיד יש גבול מובהק בין הופעת אורח לסתם תפקיד משני זניח. היו גם מקרים בהם שחקנים אורחים הפכו לחלק מהסרט או הסדרה. המטרה העיקרית בהופעות אלה היא לגרום לעלייה בצפייה או בשמיעה של הסדרה, עקב ריבוי האוהדים או לעלייה ברמת המשחק של השחקים הוותיקים. אין לבלבל בין הופעת אורח להופעת קמע, שבה הידוען המופיע – לא בהכרח שחקן, אלא גם פוליטיקאי, זמר, ספורטאי וכיוצא בזה – אינו נכנס לתוך דמות חדשה אלא מופיע בתפקיד עצמו. הבדל נוסף הוא שבהופעת אורח ניתן למופיע קרדיט על תפקידו (שניתן בדרך כלל בקרדיט אורחים), בעוד בהופעת קמע כמעט אף פעם אינה מזכה בקרדיט והמופיע אינו נמנה עם צוות השחקנים, אפילו אם הוא עצמו שחקן. בתוכניות טלוויזיה, המונח משמש לעיתים בטעות עבור הופעה בתפקיד חד-פעמי או הופעה חוזרת בתפקיד שאינו ראשי. בדרך כלל לאדם בתפקיד אורח ישנו קשר כלשהו או חשיבות מסוימת לנושא היצירה (למשל אחד מיוצרי הסרט המופיע בו, שחקן מסרט מקורי המופיע בסרט המשך, או אדם המופיע בסרט שבו אחת הדמויות מבוססות עליו). במקרים רבים, הופעת האורח נעשית בשביל קריצה למעריצים. צורה נוספת שונה מהופעת האורח הרגילות, הן בתוכניות טלוויזיה בהם מתארחים אורחים מבחוץ באופן קבוע יחד עם מגישי התוכנית. תוכניות מסוג זה מכונות תוכנית אירוח כמו "The Tonight Show" ו"הדיילי שואו" ובישראל "סיבה למסיבה" ו"גב האומה". שחקנים רבים מופיעים בסרטי המשך בהם הם אינם מופיעים עלילתית. בדרך כלל מדובר בשחקנים ראשיים בסדרה, למשל: השחקן וין דיזל מופיע ב"מהיר ועצבני 3", השחקן ג'יימס פרנקו מופיע ב"כוכב הקופים: השחר" והשחקן ג'ף גולדבלום ב"עולם היורה 2". בקומדיות מצבים בהם העלילה לא מתקדמת מפרק לפרק, ישנם הרבה הופעות אורח של שחקנים חד-פעמיים. ביניהם: ב"סברי מרנן" הופיעו השחקנים האורחים כמו דור צויגנבום, תומר שרון, ציפי שביט ועוד ובסדרה "משפחה לא בוחרים" מופיעים אורי יניב, ניקי גולדשטיין ויעקב בודו. הופעות כאלה מתרחשות גם בסדרות נוספות, למשל: "פולישוק" (בהן מופיעים שחקנים אורחים כדביר בנדק, יובל סגל ואסי לוי). גם בסדרה "נשואים פלוס" בה אין הרבה הופעות אורח, הופיע השחקן מאט לה-בלאנק. גם בתוך תוכניות סאטירה ישנם הופעות אורח בהם כמה שחקנים שאינם חלק מהצוות משחקים. ב"ארץ נהדרת" למשל ישנם מופיעים בקטעים בודדים השחקנים מוני מושונוב, עדי אשכנזי ומיה דגן (חלק מהשחקנים הרגילים היו בחלק מהעונות שחקנים אורחים כגון ליאת הר לב, אסי כהן או אורנה בנאי). ניצב דמות חוזרת הופעת קמע מדיה וקבצים בנושא הופעת אורח בוויקישיתוף
כסווה

כסווה (בערבית: كسوة) הוא הבד אשר מכסה ומקיף את הכעבה. הוא לרוב עשוי ממשי שחור ורקומים עליו השהאדה ופסוקים מהקוראן. בעבר הכסווה הייתה מורכבת מהבדים אשר כיסו את הבהמות שהובאו כקורבן, והיו בעלי סימנים מיוחדים של קדושה. הכסווה באותה התקופה לא הוחלפה אלא הונחה כסווה מעל כסווה. מנהג זה השתנה בתקופתו של אל-מהדי, ששם לב ששכבות רבות של בד מעמיסות על מבנה הכעבה. משלב מסוים כוסתה הכעבה בשני אריגים שונים, משי וכותנה, בהתאם לתאריכים בעלי חשיבות פולחנית באסלאם, כמו חודשים קדושים. הכסווה הוחלפה על ידי השבטים בסבב. בני קורייש נהגו להביא בדים מתימן, אך מתקופת האסלאם ועד היום היא מובאת ממצרים והחלפתה באחריות הח'אליפים. לאחר תום החג', הח'אליפים שבים לקהיר עם הכסווה המשומשת. החל משושלת מוחמד עלי, נהוג לחתוך את הבד לחתיכות, המחולקות לאנשי משפחת המלוכה ולאנשי דת בכירים. ניתן לראות חתיכות מבדי כסווה בקברים של בני משפחת המלוכה, שם נוכחותם נחשבת כסוג של ברכה. מדיה וקבצים בנושא כסווה בוויקישיתוף כסווה, באתר אנציקלופדיה בריטניקה (באנגלית) When the Kaaba’s Kiswa came from Egypt, Arab News, ‏31 ביולי 2019 (באנגלית).
אסיד רוק

אסיד רוק (באנגלית: Acid rock) הוא תת-ז'אנר במוזיקת רוק, שהתפתח מגראז' רוק ותרם להתפתחות תת-התרבות הפסיכדלית. בז'אנר משתמשים לרוב בדיסטורשן, מילים המתייחסות לסמים, וג'אמים ארוכים. ההבחנה בין אסיד רוק לבין ז'אנרים אחרים כמו גראז' רוק, פרוטו-מטאל ורוק כבד המבוסס על בלוז אינה תמיד חדה וברורה. לעיתים משתמשים במונח "אסיד רוק" (ששמו מגיע מהכינוי "אסיד" לסם אל אס די) כמילה נרדפת לרוק פסיכדלי, אך המונח גם יכול להתייחס לתת-ז'אנר עם מוזיקה עוצמתית יותר מאשר הרוק הפסיכדלי. אסיד רוק שונה מסגנונות פסיכדליים אחרים בכך שהוא יותר כבד ורועש מהם. אסיד רוק התפתח בעיקר באזור החוף המערבי בארצות הברית, והיה שונה מהפסיכדליה הבריטית בכך שהיה פחות אקסטרווגנטי ומשונה. בניגוד לפסיכדליה הבריטית, האמנים האמריקאים התמקדו יותר בקיצונים החיוביים והשליליים בחוויה הפסיכדלית. כשהתנועה התקדמה אל שנות השישים המאוחרות ושנות השבעים, אלמנטים של אסיד רוק התפתחו והתפצלו לשני כיוונים, חלק אחד לרוק הכבד ולהבי מטאל והחלק השני אל הרוק המתקדם. בשנות התשעים, תת-הז'אנר סטונר מטאל שילב אסיד רוק עם סגנונות כבדים אחרים כמו גראנג', וחידש את הריפים והג'מים הארוכים של האסיד רוק ושל המטאל המושפע מהרוק הפסיכדלי. בלאק סבאת' ג'ימי הנדריקס ג'ניס ג'ופלין ג'פרסון איירפליין גרייטפול דד דיפ פרפל הדלתות סנטנה קרים Encyclopedia of Recorded Sound, Routledge, 2004, ISBN 9781135949501. (באנגלית) Browne, Ray Broadus; Browne, Pat . The Guide to United States Popular Culture. ., Popular Press, 2001, עמ' 8. (באנגלית)
מאיזאורה

מאיזאורה (שם מדעי: Maiasaura פירוש שמו: אמא לטאה טובה) הוא סוג של דינוזאור הדרוזאור בעל "מקור ברווז" וקרוב משפחתם של האדמונטוזאורוס וההדרוזאורוס. דינוזאור זה התגלה במונטנה, ארצות הברית, ב-1979 בידי החוקרים רוברט מקלה וג'ק הורנר (היועץ המדעי של סרטי פארק היורה) והוא חי בה לפני 76 מיליון שנה. הוא הגיע באורכו ל-9 מטר והיה מהגדולים בבני המשפחה. פיו היה גדול ובעל שיניים חזקות ללעיסת מזון צמחי קשה ונראה שהיה יכול לנפח את גרונו כמו קרובי משפחתו. הרגליים הסתיימו בכפות שטוחות שהזכירו פרסות. הצעירים כנראה נעו על רגליהם האחוריות אך הבוגרים נאלצו להיתמך בארבע רגליים. מאובני הדינוזאור נמצאו סמוך לקינים עם צעירים, מה שמרמז על כך שהדינוזאור בנה קינים ושמר עליהם ועל הצעירים. מאפיין זה העניק לו את שמו המדעי: "לטאת אמא טובה". ככל הנראה דינוזאורים אלה חיו בעדרים גדולים סמוך לגדות נהר ונדדו יחדיו. להגנתם מטורפים הם הסתמכו על העדרים ועל זנבם הארוך והחזק. המאיזאורה הוא המאובן הלאומי של מונטנה. הוא מופיע בספר העולם האבוד ומוזכר בפארק היורה של מייקל קרייטון אך לא נראים פרטים בסרטים (ג'ק הורנר המגלה שלו הוא היועץ המדעי של הסרטים), אם כי נראה שהתקיימו בפארק. בסרט השני נעשה ניסיון להכניס אותו אך הוא הוחלף בפרזאורולופוס. הוא נראה גם במשחקים: פארק היורה 3: בניית פארק, Jurassic World Evolution, Jurassic World Evolution 2 וJurassic World: Alive. נראה גם בכמה מסרטי המסע לעמק החלומות וגם ברוב פרקי הסדרה בעלת אותו השם. הוא נחתך מהסרט דינוזאור של דיסני. הוא הופיע בכמה מפרקי רכבת הדינוזאורים. המאיזאורה הופיע גם בסדרות הדינוזאורים! וכוכב הדינוזאורים. מדיה וקבצים בנושא מאיזאורה בוויקישיתוף מאיזאורה, באתר האנציקלופדיה של החיים (באנגלית) מאיזאורה, באתר GBIF (באנגלית) מאיזאורה, באתר אנציקלופדיה בריטניקה (באנגלית)
שלמה זלמן אולמן (משכנות יעקב)

הרב שלמה זלמן אולמן (כ"א בטבת ה'תרפ"ז, 28 בדצמבר 1926 – ח' בשבט ה'תשע"ח, 24 בינואר 2018) היה רב חרדי ליטאי. רבה של שכונת 'משכנות יעקב' בבני ברק ודיין בבית דין צדק בני ברק. נולד ברומניה לאביו הרב ישראל ואמו גיזלה. עלה לישראל לאחר שנכלל ברכבת קסטנר, שנה לאחריו עלתה אימו לארץ, אביו נפטר במחנה באוקראינה. למד בישיבת פוניבז' שם היה מקורב למשגיח הישיבה הרב אליהו אליעזר דסלר. היה גם מקורב לחזון איש בצעירותו, אשר ביקש ממנו לעסוק בענייני הלכה ולהשתלם בהם, החזון איש שדכו עם אסתר בתו של מקורבו מיכאל אליעזר שפרינצלס. בשנת תשכ"ה מונה לכהן כר"מ בישיבת חוג חתם סופר בה כיהן במשך 18 שנים, לאחר מכן כיהן תקופה קצרה כר"מ בישיבת לוצרן בשווייץ. בשנת ה'תשמ"ה מונה על ידי הרב נסים קרליץ לדיין בבית דין צדק בני ברק. בשנת תשמ"ו מונה כרב שכונת משכנות יעקב וכרב בית הכנסת המרכזי בשכונה, על מכתב המינוי היה חתום גם הרב שך. בשנת תשמ"ט אף מונה כחבר בוועדת הרבנים של תנועת דגל התורה. בשנות חייו האחרונות מילא את מקומו בנו הרב ישראל, מינוי שהפך לקבוע לאחר פטירתו. בתו נשואה לרב יעקב סטפנסקי ראש ישיבת תורה בתפארתה, בת נוספת נשואה לרב אברהם יצחק הכהן רובין רב קהילת 'בני תורה' ברחובות וחבר בד"צ שארית ישראל. אחיו הוא הרב שלום אולמן, שהיה מקובל ומחבר ספרים העוסקים בתורתו של הרמח"ל. משה ויסברג, הדיין: הגאון רבי שלמה זלמן אולמן זצ"ל, באתר בחדרי חרדים, 24 בינואר 2018 ישראל כהן, ‏דיין האמת: הגאון רבי שלמה זלמן אולמן זצ"ל, באתר כיכר השבת, 24 בינואר 2018 שמואל בקר, שעה טובה, ‏ראיון: בכיר הדיינים מדבר על ההשפלה, באתר כיכר השבת, 28 בינואר 2010
ענת גבריאל

ענת גבריאל היא מנהלת ישראלית, סגנית נשיא גלובלית בחברת יוניליוור, וקודם לכן מנכ"לית יוניליוור ישראל. ענת גבריאל נולדה בלונדון, שבאנגליה, גדלה בישראל ובארצות הברית. בוגרת תואר ראשון במדעי החיים מאוניברסיטת אמורי, שבאטלנטה, ארצות הברית ותואר שני במנהל עסקים מאוניברסיטת תל אביב (בשנת 1989). הייתה מנהלת חטיבה באלי לילי ומנהלת ארצית של חברת קונבטק מקבוצת בריסטול מאיירס סקוויב. החלה לעבוד ביוניליוור ישראל בדצמבר 2006. שימשה כמנהלת שיווק וכמנהלת מכירות ארצית, כסמנכ"לית חטיבת השוק המקצועי, כסמנכ"לית המכירות וכסמנכ"לית חטיבת המותגים הבינלאומיים. כיהנה כמנכ"לית החברה ממרץ 2013 עד פברואר 2020, עת מונתה לסגנית נשיא גלובלית ביוניליוור. נשואה לירון, שעוסק בתחום הטקסטיל ואם לשניים. אודות ענת גבריאל באתר יוניליוור ישראל נורית קדוש, "צרכנים רוצים לקנות מוצרים מחברות שמראות אחריות תאגידית", באתר כלכליסט, 27 בנובמבר 2013 נורית קדוש, ענת גבריאל: "מודל העסקים של יוניליוור מבוסס על צמיחה שבמרכזה נושא הקיימות", באתר כלכליסט, 10 בנובמבר 2014 נורית דברת, ‏מנכ"לית יוניליוור ישראל: הרווחיות שלנו - מהנמוכות בעולם, באתר גלובס, 5 במאי 2015 הדס שפר, ‏מנטורינג מענת גבריאל, יוניליוור ישראל, באתר גלובס, 13 באפריל 2016 נווית זומר, "אני כמנכ"לית הפנמתי, ותעשייה שלמה הפנימה: במשבר צריך לעבוד בשקיפות מול הציבור", באתר "ידיעות אחרונות", 6 בספטמבר 2018 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו. שני מוזס, ‏יוניליוור מינתה את ג'ם טריק יוקסל למנכ"ל השלוחה הישראלית שלה, באתר גלובס, 14 בינואר 2020